Diari Oficial de la Generalitat Valenciana


Sumari del DOGV 7045, del 13-06-2013 (2013/5889)

Notificació de la sentència dictada en el procediment ordinari número 897/2010.
-------------------------------------------------------------------------------

### Dades del document

Número de DOGV
:   7045

Data del DOGV
:   13-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5889


Organisme emissor
:   Jutjat de Primera Instància Número 12 de València

Tipus de document
:   Edicte

Notificació de la sentència dictada en el procediment ordinari número 897/2010. [2013/5889]  
Juí ordinari 897/2010  
Mónica Rubio Solanes, secretària judicial del Jutjat de Primera Instància número 12 de València, faig saber que en les actuacions de juí ordinari 897/2010, a instàncies de Manuel Cabrera Aynat i María Victoria López Vivas contra Banco Español de Crédito, SA, i demandat reconvingut Blanco y Negro Professional, SL. En el juí a què fa referència s'ha dictat la sentència que, literalment, és com es diu:   
«Miguel Ángel Casañ Llopis, magistrat del Jutjat de Primera Instància número 12 d'esta ciutat, he vist les actuacions de procediment ordinari, registrades amb el número 897/2010, promogudes per Manuel Cabrera Aynat i María Victoria López Vivas, representats per la procuradora Basilia Puertas Medina i defesos pel lletrat Vicente Vilella Silla, contra Banco Español de Crédito, SA, representat per la procuradora Silvia López Monzó i defés pel lletrat Luis Téllez de Menese Lorenzo, i com a demandada reconvinguda Blanco y Negro, SL.  
  
Dispositiva  
Estime parcialment la demanda interposada per Basilia Puertas Medina, procuradora judicial de Manuel Cabrera Aynat i María Victoria López Vivas, i la demandada reconvencional formulada per Banco Español de Crédito, SA, i declare la responsabilitat per negligència professional de l'entitat Banco Español de Crédito, degudament representada pel personal contractat actuant en nom seu, amb pèrdua dels drets de cobrament dels interessos ordinaris i de mora i gastos produïts des de la data de 19 d'agost de 2009, següent al de la transferència al compte deutor fins al dia de hui, i declare la resolució del contracte d'arrendament financer o lísing a què es referix la demanda reconvencional, i condemne la mercantil Blanco y Negro Profesional, SL, Manuel Cabrera Aynat i María Victoria López Vivas, de forma conjunta i solidària, al pagament de la quantitat que resulte descomptats els interessos i gastos anunciats en l'apartat anterior i siga determinada en fase d'execució de sentència partint del capital pendent a amortitzar de 42.000 euros, més IVA, més els interessos legals, sense fer expressa condemna en les costes del juí quant a la demanda inicial i reconvencional, d'acord amb el que s'indica en el fonament 5t d'esta sentència.  
  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'interposarà per mitjà d'escrit presentat en este Jutjat en el termini de 20 dies hàbils, comptats des de l'endemà de la notificació i s'hauran d'exposar les al·legacions en què es base la impugnació, a més d'esmentar la resolució contra la qual s'apel·la i els pronunciaments que s'impugnen (art. 458 LEC), i amb l'acreditació prèvia d'haver consignat 50 euros en el compte de depòsits i consignacions d'este Jutjat que s'indicarà sempre en concepte de «recurs», seguit del codi «02 civil-apel·lació», havent d'indicar-se estos conceptes i codi després dels 16 dígits del compte expedient (separats per un espai), si es realitza per mitjà de transferència bancària. S'han de realitzar tants ingressos diferenciats com resolucions que siguen objecte de recurs (DA 15a LO 1/2009, de 3 de novembre).   
Esta és la meua sentència, que pronuncie, mane i firme.»  
Atés que es desconeix el domicili o la residència actuals de la part demandada reconvinguda, Blanco y Negro Profesional, SL, s'ha ordenat la publicació d'este edicte en el Diari Oficial de la Comunitat Valenciana.  
  
València, 8 de març de 2013.- La secretària judicial: Mónica Rubio Solanes.